Πολύ όμορφο σπίτι, ακριβώς όπως στις φωτογραφίες, καθαρό από κάθε άποψη, ήσυχο, ευρύχωρο και φωτεινό, πολύ τίμιο για την τιμή του.
Άνετο στρώμα και μαξιλάρια, ζεστό νερό σε 10 λεπτά και διαθέσιμη κουζίνα και εξοπλισμός για όσους το χρειάζονται.
Τα μόνα προβλήματα που είχα στο συγκεκριμένο δωμάτιο ήταν η κλειδαριά του διαμερίσματος και η πόρτα του ασανσέρ.
Όσο αναφορά την κλειδαριά, θα νόμιζε κανείς πως το κλειδί δεν ήταν για αυτό το διαμέρισμα, πως δεν ταίριαζε στην πόρτα (όπως αρχικά κι εγώ).
Και όσο για την πόρτα του ασανσέρ είναι πολύ δύσκολο στο να ανοίξει και αδύνατο να κλείσει από μέσα.
Επίσης, όντας καπνιστής, έπρεπε να κατέβω στην είσοδο της πολυκατοικίας, πράγμα που προσωπικά δεν μέτρησε αρνητικά ως προς την γνώμη μου καθώς έλεγε πως απαγορεύεται το κάπνισμα. Ίσως για κάποιον άλλον να είναι δυσκολία.
Τέλος, η προσωπική μου εμπειρία ήταν αρκετά θετική και το συστήνω ανεπιφύλακτα σε όποιον χρειάζεται κάτι άνετο, ήσυχο και με περισσότερες από τις απαραίτητες ανέσεις.